
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1483 


21 Δεκεμβρίου 1993 


Π ΕΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 2,.00 στρ. στη θέση 
«Ατσιγγάνου» κοινότητας Λαέρμων Νήσου Ρόδου. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Περιστεριού (Ν. Αττι¬ 


κής)». 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της 7370/1979/14.9.93 απόφασης του Νο¬ 
μάρχη Μεσσηνίας (ΦΕΚ 1195/Δ793). 3 

Διορθώσεις σφαλμάτων 

Διόρθωση της ΔΕ 2580/8.3.93 απόφασης Νομάρχη 
Δωδεκανήσου. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 8548 (1) 

Κήρυξη αναδασωτέας έκτασης 2,00 στρ. στη θέση 
«Ατσιγγάνου» κοινότητας Λαέρμων Νήσου Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης» όπως τροποποιήθηκε και συμπληρώθηκε με¬ 


ταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 180417/1180/8.7.1980, 

182447/3049/24.9.80. 

5. Την έκθεση αυτοψίας και εισήγηση του Δασολόγου 
Δημ. Καλογήρου με την οποία προτείνεται η κήρυξη της 
έκτασης που αναφέρεται στο θέμα ως αναδασωτέας. 

8. Την αριθ. πρωτ. 8373/3.12.1993 εισήγηση για την 
κήρυξη αναδασωτέας της Δ/νσης Δασών Δωδ/σου, απο¬ 
φασίζουμε: 

Κηρύσσουμε αναδασωτέο με σκοπό τη διατήρηση του 
χαρακτήρα του Δάσους, της Δασικής έκτασης και την απο¬ 
κατάσταση της βλάστησης που καταστράφγηκε από πυρ- 
κάΤά στις 19.11.1993, το Δημόσιο Δάσος εμβαδού ενός 
(1) στρ. και εξακοσίων (800) τετρ. μέτρων και την Δημόσια 
Δασική έκταση εμβαδού τετρακοσίων (400) τετραγωνικών 
μέτρων τμήμα της κ.μ. 801 γαιών Λαέρμων, που βρίσκεται 
στη θέση «Ατσιγγάνου» Λαέρμων και προσδιορίζεται από 
τα στοιχεία (Α, Β, Γ, Δ, Ε, Ζ, Α) και έχει όρια: 

Ανατολικά: Με δάσος τραχείας πεύκης. 

Δυτικά: Με ελαιώνα. 

Βόρεια: Με ελαιώνα και Δάσος τραχείας πεύκης. 

Νότια: Με Δάσος τραχείας πεύκης, όπως φαίνεται στο 
συνημμένο διάγραμμα που αποτελεί αναπόσπαστο μέρος 
της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 8 Δεκεμβρίου 1993 

Ο Νομάρχης 
Γ. ΠΑΡΑΣΚΕΥΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 105321 (2) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 
σχεδίου του Δήμου Περιστεριού (Ν. Αττικής)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του άρθρου 2 του Ν. 880/1979 «περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138) όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το ν. 880/1979» (Α' 154), όπως τροποποιήθηκε με το υπ’ 
αριθμό 367/1987 Π. Δ/γμα (Α' 183). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 
137). 

5. Την 28903/1993 αίτηση τού Θεμιστοκλή Λέκκα. 

6. Την 28904/1993 αίτηση της Αγγελικής Δασκα- 
λάκη. 

7. Την 210/1993 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 33464/28.7.1993 απόφαση του Υφυπουργού 
Περιβάλλοντος Χωροταξίας και Δημοσίων Έργων, για 
προέγκριση της σχετικής τεχνικής μελέτης, με πρόταση 
του Υπουργού Περιβάλλοντος Χωροταξίας και Δημοσίών 
Έργων, αποφασίζουμε: 

’Αρθρο 1. 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
18.5.1991 Π.Δ/γμα (Δ' 35) από το βαρυνόμενο ακίνητο, 
που βρίσκεται εντός του ρυμοτομικού σχεδίου του Δήμου 
Μελισσίων (Ν. Αττικής) και επί των οδών 28ης Οκτωβρίου 
και Στρατηγού Παπάγου, για το οποίο έχει εκδοθεί ο 
5435/1993 σχετικός τίτλος δικαιώματος μεταφοράς συ¬ 
ντελεστή δόμησης στο όνομα του Θεμιστοκλή Λέκκα σε 
άλλο ακίνητο (ωφελούμενο) που βρίσκεται εντός του ρυ¬ 
μοτομικού σχεδίου του Δήμου Περιστεριού (Ν. Αττικής) 
και επί της οδού Μαυρογένους αριθ. 20 για το οποίο υφϊ- 
σταται δικαίωμα πραγματοποίησης μεταφοράς συντελε¬ 
στή δόμησης υπέρ της Αγγελικής Δασκαλάκη, όπως το 
ωφελούμενο ακίνητο (ραίνεται με στοιχεία Α, Β, Γ, Δ, Α, 
στο σχετικό πρωτότυπο διάγραμμα σε κλίμακα 1:200 που 
θεωρήθηκε από τον Προϊστάμενο της Διεύθυνσης τοπο- 
γραφικών Εφαρμογών με την 105321 /1993 πράξη του και 


που αντίτυπό του σε φωτοσμίκρυνση δημοσιεύεται με το 
παρόν διάταγμα." 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπόμενης 
βάσει των ισχυόντων στην περιοχή όρων δόμησης 45.00 
τ.μ. που αντιστοιχεί σε 26,75 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 174,15 τ.μ. 

β) Ποσοστό κάλυψης: 64%. 

γ) Συντελεστής δόμησης: 1.906. 

δ) Μέγιστο επιτρεπόμενο ύψος του ανεγερθησομένου 
κτιρίου: έντεκα και μισό μέτρα (11,50 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 105321/ 

1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν τη χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερομένους πιστοποιητικό από το οικείο Υπο¬ 
θηκοφυλακείο για την σημείωση στη μερίδα των δικαιού¬ 
χων, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 5435/ 

1993 ονομαστικός τίτλος δικαιώματος μεταφοράς συντε¬ 
λεστή δόμησης. 

Άρθρο 2. 

1. Ακυρώνεται ο 5435/1993 ονομαστικός τίτλος δικαι¬ 
ώματος μεταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος με-· 
ταφοράς συντελεστή δόμησης σε αντικατάσταση του 
5435/1993 τίτλου στο όνομα του Θεμιστοκλή Λέκκα, για 
το υπολειπόμενο και μη χρησιμοποιηθέν εμβαδόν 0,05 
τ.μ. 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΟΡ/ΞΙΑΣ ΚΑΙ ΛΗΜ. ΕΡΓΟΝ 

ΚΩΣΤΑΣ ΛΑΛΗΤΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριβ. 109809/8234 (3) 

Ακύρωση της 7370/1979/14.9.93 απόφασης του Νο¬ 
μάρχη Μεσσηνίας (ΦΕΚ 1195/Δ793). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Π. Δ/τος της 24.4.85 (ΦΕΚ 181 Δ'/ 
3.5.85) όπως τροποποιήθηκε μεταγενέστερα. 

2. Τις διατάξεις του άρθρου 8 του Ν. 3200/1985 «περί 
διοικητικής αποκεντρώσεως». 

3. Τη με αριθ. 67598/758/16.6.92 (ΦΕΚ 435Β) από¬ 
φαση «Μεταβίβαση αρμοδιοτήτων του Υφυπουργού Περι¬ 
βάλλοντος, Χωροταξίας και Δημοσίων Έργων στο Γενικό 
Γραμματέα, στους Γενικούς Δ/ντές και στους προϊσταμέ¬ 
νους Δ/νσεων και Τμημάτων του Υπουργείου ΠΕ.- 
ΧΩ.Δ.Ε.». 

4. Την υπ’ αριθ. 7370/1979/93 απόφαση του Νομάρχη 
Μεσσηνίας «ΚατηγοριοποΙηση, καθορισμός ορίων και 
όρων δόμησης του οικισμού Ασπροχώματος κλπ.» (ΦΕΚ 
1195/Δ793). 

5. Την εμπρόθεσμη προσφυγή του Δήμου Καλαμάτας 
που περιήλθε στην υπηρεσία μας την 22.10.93 και στρέ¬ 
φεται κατά της παραπάνω νομαρχιακής αποφάσεως. 

Επειδή, η προσβαλλομένη νομαρχιακή απόφαση επανέ¬ 
λαβε αυτούσια την υπ’ αριθ. 5197/1030/9.6.89 απόφαση 
του Νομάρχη Μεσσηνίας (ΦΕΚ 419/Δ716.6.89) που ακυ¬ 
ρώθηκε με την υπ’ αριθ. 306/1993 απόφαση του Σ,τ.Ε. 

Επειδή, σύμφωνα με το άρθρο 3 παρ. 2 του Π. Δ/τος της 
24.4.85 (ΦΕΚ 181 Δ'), βάσει του οποίου εκδόθηκε η προ¬ 
σβαλλομένη νομαρχιακή απόφαση, για την έκδοση της 
αποφάσεως του Νομάρχη που καθορίζει τα όρια οικισμών 
της χώρας μέχρι 2.000 κατ. κλπ., απαιτείται η προγενέ¬ 
στερη γνώμη του οικείου Δημοτικού ή Κοινοτικού Συμβου¬ 
λίου και του ΣΧΟΠ νομού. 

Επειδή, στην προκειμένη περίπτωση, η υπό κρίση νο¬ 
μαρχιακή απόφαση δημοσιευθείσα την 27.9.93 στο ΦΕΚ 
1195 τεύχος Δ', στηρίζεται στην υπ’ αριθ. 16/88 απόφαση 
του Κοινοτικού Συμβουλίου Ασπροχώματος και στο υπ' 
αριθ. 3 πρακτικό (θέμα 15) της 8.6.89 του ΣΧΟΠ Ν. Μεσ¬ 
σηνίας. 

Επειδή, κατά την πάγια νομολογία του Σ,τ.Ε., η έκδοση 
των περί εγκρίσεως, επεκτάσεως, τροποποιήσεως κλπ. 
του σχεδίου πόλεως πράξεων δεν πρέπει να υφίσταται πέ¬ 
ραν ευλόγου χρόνου από της περατώσεως των επί μέρους 
προπαρασκευαστικών εργασιών και των κατά νόμον προ¬ 
τάσεων ή γνωμοδοτήσεων, διότι άλλως δεν εξασφαλίζεται 
η προϋποτιθέμενη από το νόμο επαφή αυτών προς την 
υφίσταμένη πραγματική κατάσταση και τις προς θερα¬ 
πείαν πολεοδομικές ανάγκες (Σ.τ.Ε. 1573/78, 3289/70, 
Π.Ε. 580/91, 98/92). 

Επειδή, στην προκειμένη περίπτωση οι προαναφερόμε- 
νες γνωμοδοτήσεις απέχουν 5 και 4 χρόνια αντιστοίχως 
από την έκδοση της προσβαλλομένης αποφάσεως δηλ. 
έχουν ληφθεί πέραν του κατά τα ως άνω εκτεθέντα ευλό¬ 
γου χρόνου (3 έτη περίπου). 

Επειδή, συγχρόνως, βάσιμος κρίνεται ο προβαλλόμενος 
από τον προσφεύγοντα Δήμο Καλαμάτας ισχυρισμός ότι 
εσφαλμένα ο οικισμός Ασπροχώματος κατατάσσεται 


στους στάσιμους και αδιάφορους ενώ σύμφωνα με το άρ¬ 
θρο 2 παρ. Ια του Π. Δ/τος της 24.4.85 όπως τροποποιή¬ 
θηκε με το Π. Δ/γμα της 14.2.87 (ΦΕΚ 133 Δ') έπρεπε να 
χαρακτηρισθεί ως περιαστικός, δεδομένου ότι τόσον από 
το τοπογραφίκό διάγραμμα που συνοδεύει την απόφαση 
όσο και από πληθώρα εγγράφων (υπ’ αριθ. 1658/726/ 
11.4.90, 5800/1696/5.8.93 του τμήματος Πολεοδομίας 
Νομ. Μεσσηνίας, υπ’ αριθ. 18/90 απόφαση του Κσινοτ. 
Συμβ. Ασπροχώματος και υπ’ 42/338/12.2.90 της Δ/ 
νσεως Πολ. Σχεδιασμού του ΥΠΕΧΩΔΕ) πιστοποιείται ο 
χαρακτήρας αυτός του οικισμού, αφού βρίσκεται σε 
επαφή ή μικρή απόσταση από τα όρια του ΓΠΣ της πόλεως 
Καλαμάτας. 

Επειδή, η τοιαύτη αλλαγή κατηγορίας ενός οικισμού 
έχει άμεση επίπτωση στον καθορισμό των ορίων του. 

Επειδή, συγχρόνως, βάσιμος κρίνεται ο ισχυρισμός του 
ίδιου προσφεύγοντα ότι στα όρια του οικισμού Ασπροχώ¬ 
ματος κλπ. έχει ενταχθεί έκταση που περιλαμβάνει γη 
υψηλής παραγωγικότητας, κατά παράβαση του άρθρου 4 
2β εδ. α του Π. Δ/τος της 24.4.85, γεγονός που ομολογεί 
και το Κοινοτικό Συμβούλιο Κοινότ. Ασπροχώματος, χωρίς 
να απιολογείται ειδικά ποια εξαιρετική περίπτωση υφίστα- 
ται για την ένταξή της. 

Επειδή, μετά τα ανωτέρω, διαπιστώνεται παράβαση νό¬ 
μου της προσβαλλομένης νομαρχιακής αποφάσεως, κατά 
το άρθρο 8 Ν. 3200/55. 

Γι’ αυτό, αποφασίζουμε: 

1) Γίνεται δεκτή η από 21.10.93 προσφυγή του Δήμου 
Καλαμάτας. 

2) Ακυρώνεται η υπ’ αριθ. 7370/1979/14.9.93 από¬ 
φαση του Νομάρχη Μεσσηνίας (ΦΕΚ 1195/Δ793), σύμ¬ 
φωνα με το σκεπτικό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Δεκεμβρίου 1993 

Με εντολή Υπουργού 
Ο Γ ενικός Γ ραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

- ♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Διόρθωση της ΔΕ 2580/8.3.93 απόφασης Νομάρχη Δω- 
δεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Την απόφασή μας αριθ. ΔΕ 2580/8.3.93 περί ανα¬ 
γκαστικής απαλλοτρίωσης έκτασης 1.162 τ.μ. στην πε¬ 
ριοχή Καστέλο Εξοχής Δήμου Κω, Ν. Δωδεκανήσου για 
στρατιωτικούς σκοπούς. 

2. το αριθ. Φ. 913.3/12/67/6975/Σ. 922/10.6.93 έγ¬ 
γραφο του ΤΕΕΘΑ με το οποίο ζητείται η διόρθωση της 
πιο πάνω απόφασης ως προς την έκταση του υπό απαλλο¬ 
τρίωση ακινήτου, σύμφωνα με το νέο Κτηματολογικό διά¬ 
γραμμα (Αρ. Κτημ. 13β) και τον αντίστοιχο Κτηματολογικό 
Πίνακα που θεωρήθηκε από τον Ανχη (Υπ) Τζήκα Γεώργιο. 

3. Τις διατάξεις του Ν.Δ. 797/71, αποφασίζουμε: 

Διορθώνουμε την αριθ. 2580/8.3.93, ΦΕΚ 308 (2.4.93 

τ. Δ’) απόφασή μας ως προς την έκταση του υπό απαλλο- 

τρίωοη ακινήτου που βρίσκεται στην περιοχή Καστέλο 
Εξοχής Δήμου Κω Ν. Δωδεκανήοου, από του εσφαλμένου 
1.162 τ.μ., στο ορθό 1.163 τ.μ. καθώς και του αριθ. Κτη- 
ματολογικού διαγράμματος από του εσφαλμένου (13Β), 
στο ορθό 1348/β. 

Κατά τα λοιπά ισχύει η αριθ. 2580/8.3.Θ3 απόφασή μας. 


Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Ρόδος, 8 Δεκεμβρίου 1993 

Ο Διευθυντής 
Γ. ΣΩΤΗΡΟΠΟΥΛΟΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 



